užívanie liekov
Dobrý den, beriem od odborníka lieky: ráno - polka depakine,večer je to depakine  cely,  a kvintax  ku tomu.  niekedy si vezmem  salvan,  ktory  vsak ma predpisany   niekto  iny.  ma  vsak  opacny  ucinok na  druhy  den. vedie ku  mojej  vácsiej  psychickej  labilite.  môze  to  tak  byt? dík
Dobrý deň,
ďakujeme za Vašu otázku.
Medzi Vami užívanými liekmi boli pozorvované závažné a stredne závažné interakcie. Všeobecne platí, ak bol lekár informovaný o užívaných liekoch, zvážil tieto interakcie a prispôsobil nastavenej terapii dávkovanie. Pokiaľ však lieky predpisoval lekár, ktorý nemal informácie o ostatných užívaných liekoch, je potrebné upovedomiť lekára o danej skutočnosti.
Pri súčasnom podávaní zolpidemu (Sanval) spolu s liečivami tlmiacimi centrálnu nervovú sústavu sa môže vzájomne potenciovať ich centrálne tlmivý účinok. Súčasné užívanie zolpidemu s týmito liekmi môže zvýšiť ospalosť a zhoršiť psychomotorické schopnosti nasledujúci deň vrátane zhoršenej schopnosti viesť vozidlá.
Zároveň boli pri lieku Sanval pozorované menej časté nežiaduce účinky ako je iritabilita, nepokoj, neprimerané správanie.  Ale aj zriedkavé nežiaduce účinky ako sú napríklad psychotické stavy. O výskyte Vami spomínaných nežiaducich účinkov je potrebné čo najskôr informovať predpisujúceho lekára.
S pozdravom
PharmDr. Patrícia Čečková